OBH 1907/2001.
Az állampolgári jogok országgyűlési biztosának jelentése
Előadó: Nagy Tiborné

A vizsgálat megindulása:
	A panaszos Vácott lévő dunaparti ingatlanának beépíthetősége, illetve a korlátozási kártalanítás eljárásának elhúzódása miatt fordult hivatalomhoz.

A vizsgálat megállapításai:
	A vizsgálat megindításakor a város jegyzője arról tájékoztatott, hogy az ügyben a panaszos és az önkormányzat között per van folyamatban.
	Az állampolgári jogok országgyűlési biztosáról szóló 1993. évi LIX. törvény 16. § (1) és 29. § (2) bekezdései szerint: "Az országgyűlési biztoshoz bárki fordulhat, ha megítélése szerint valamely hatóság [29. § (1) bek.], illetve közszolgáltatást végző szerv (a továbbiakban együtt: hatóság) eljárása, ennek során hozott határozata (intézkedése), illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket - ide nem értve a közigazgatási határozat bírósági felülvizsgálatát - már kimerítette, illetve jogorvoslati lehetőség nincs számára biztosítva."
"29. § (2) E törvény alkalmazásában nem minősül hatóságnak:
a) az Országgyűlés;
b) a köztársasági elnök;
c) az Alkotmánybíróság;
d) az Állami Számvevőszék;
e) a bíróság;
f) az ügyészség, kivéve az ügyészségi nyomozást végző ügyészségi szervet."

Ezért az ügyben hatásköröm hiányát állapítottam meg, a vizsgálatot lezártam.

Budapest, 2002. május 31.

Lenkovics Barnabás